Oficialusis leidinys L 328 , 22/12/1999 p. 0062 - 0064



Komisijos reglamentas (EB) Nr. 2740/1999 1999 m. gruodžio 21 d. nustatantis išsamias Tarybos reglamento (EB) Nr. 1447/1999, nustatančio bendrosios žuvininkystės politikos taisykles šiurkščiai pažeidžiančių veikimo būdų sąrašą, taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. birželio 24 d. Tarybos reglamentą (EB) Nr. 1447/1999, nustatantį bendrosios žuvininkystės politikos taisykles šiurkščiai pažeidžiančių veikimo būdų sąrašą [1], ypač į jo 2 straipsnio 4 dalį, (1) kadangi pagal Reglamento (EB) Nr. 1447/1999 2 straipsnio 1 dalį valstybės narės turi pranešti Komisijai apie bendrąją žvejybos politiką šiurkščiai pažeidžiančius veikimo būdų atvejus, kuriuos nustatė valstybių narių kontroliuojančios institucijos ir pateikti jai visą informaciją apie veiksmus, kurių ėmėsi administracinės ir (arba) teisminės institucijos; (2) kadangi dėl to turėtų būti apibrėžtos pateiktinos informacijos nuostatos, informacijos perdavimo datos ir ją perduodant naudotina forma; (3) kadangi pagal Reglamento (EB) Nr. 1447/1999 2 straipsnio 2 dalį Komisija iš valstybių narių gautą informaciją turi padaryti prieinamą Tarybai, Europos Parlamentui ir Žuvininkystės patariamajam komitetui; (4) kadangi dėl to turi būti nustatytos pirmiau minėtos informacijos pateikimo toms institucijoms išsamios taisyklės; (5) kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Valstybės narės elektroninėmis priemonėmis praneša Komisijai apie visus valstybių narių kontroliuojančių institucijų nustatytus atvejus, kuriems jos suteikia numerius, šiurkščiai pažeidžiančius bendrąją žuvininkystės politiką ir dėl kurių buvo parengta oficiali ataskaita, pagal Reglamento (EB) Nr. 1447/1999 1 straipsnyje pateiktą tipologiją nurodydamos tų pažeidimų pobūdį ir, atsižvelgdamos į I priede nustatytą pavyzdį bei naudodamos II priede išvardytus kodus, pateikia išsamią informaciją apie pažeidimus. 2. Jos per nustatytą laiką praneša Komisijai apie iškeltos bylos tipą, priimtą (-us) sprendimą (-us) (įskaitant visas instancijas) ir paskirtų nuobaudų pobūdį. 3. Valstybės narės šią informaciją Komisijai pirmą kartą nusiunčia iki 2001 m. kovo 31 d., jei tai yra 2000 m. informacija, o ankstesnių kalendorinių metų — iki kiekvienų metų kovo 31 d. 4. Valstybių narių metų ataskaitoje nurodomi ankstesniais metais nustatyti šio straipsnio 1 dalyje paminėti šiurkštūs pažeidimai ir prieš tuos ankstesnius metus nustatyti pažeidimai, dėl kurių sprendimas buvo priimtas tais ankstesniais metais, tokiu būdu pakeičiant dokumentų aplanką. 5. Dėl atitinkamos informacijos perdavimo formos elektroninėmis priemonėmis valstybės narės susitaria su Komisija. 2 straipsnis Komisija pateikia Tarybai, Europos Parlamentui ir Žuvininkystės patariamajam komitetui kiekvienos valstybės narės bendrą ataskaitą, kurią Komisija pagal 1 straipsnį iš valstybių narių gauna ne vėliau kiekvienų metų birželio 1 d. 3 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 21 d. Komisijos vardu Franz Fischler Komisijos narys [1] OL L 167, 1999 7 2, p. 5. -------------------------------------------------- I PRIEDAS +++++ TIFF +++++ -------------------------------------------------- II PRIEDAS Pranešimo apie bendrosios žuvininkystės politikos taisykles šiurkščiai pažeidžiančius veikimo būdus kodai Kodas | Veikimo būdas | A1 | trukdymas dirbti žvejybos inspektoriams, kurie eidami pareigas tikrina, ar laikomasi taikytinų Bendrijos taisyklių | A2 | įrodymų, kuriuos būtų galima panaudoti tyrimo arba teismo proceso metu, klastojimas, slėpimas, naikinimas arba padirbinėjimas | B1 | trukdymas dirbti stebėtojams, kurie eidami pareigas stebi, ar laikomasi Bendrijos teisėje nustatytų taikytinų Bendrijos taisyklių | C1 | žvejyba neturint žvejybos licencijos, žvejybos leidimo arba bet kokio kito leidimo, kurį būtina turėti ir kurį išduoda vėliavos valstybė narė arba Komisija | C2 | žvejyba turint suklastotą vieną iš pirmiau minėtų dokumentų | C3 | žvejybos laivo identifikavimo ženklų klastojimas, nutrynimas arba maskavimas | D1 | uždraustų žvejybos įrankių arba priemonių, turinčių įtakos jų selektyvumui naudojimas arba laikymas laive | D2 | žvejyba naudojant uždraustus metodus | D3 | nepritvirtinimas arba nesukrovimas žvejybos įrankių, kuriuos draudžiama naudoti tam tikroje žvejybos zonoje | D4 | tiesioginė žuvų rūšių žvejyba išteklių, dėl kurių paskelbtas moratoriumas arba kuriuos uždrausta žvejoti, ar tų rūšių žuvų laikymas laive | D5 | neteisėta žvejyba tam tikroje zonoje ir (arba) konkrečiu laikotarpiu | D6 | verslinio žuvų dydžio taisyklių nesilaikymas | D7 | nesilaikymas perkraunant ir vykdant žvejybos operacijas, kuriose dalyvauja du arba daugiau laivų, nustatytų taisyklių ir procedūrų | E1 | duomenų į laivo žurnalą, iškrovimo deklaraciją, pranešimų apie pardavimus, perėmimo deklaracijas ir gabenimo dokumentą neįrašymas arba jų klastojimas ar tų dokumentų netvarkymas arba nepateikimas | E2 | palydovinės laivo kontrolės sistemos duomenų klastojimas | E3 | tyčinis nesilaikymas Bendrijos taisyklių dėl nuotolinio duomenų perdavimo apie laivų plaukiojimą ir laive laikomus žuvininkystės produktus | E4 | trečiosios šalies laivo, žvejojančio Bendrijos vandenyse, kapitonas arba jo atstovas nesilaiko privalomų kontrolės taisyklių | F1 | žuvininkystės produktų iškrovimas nesilaikant Bendrijos kontrolės ir įgyvendinimo taisyklių | F2 | galiojančių pardavimo standartų, ypač dėl verslinio žuvų dydžio, neatitinkančių žuvininkystės produktų sandėliavimas, perdirbimas, pateikimas parduoti ir transportavimas | --------------------------------------------------